9 Fa Jesu a sena go tlhalosa gore re tshwanetse go tshwarana jaaka bakaulengwe le bokgaitsadi, gape o ile a bontsha gore re tshwanetse go nna boikokobetso. (Bala Mathaio 23:11, 12.) Jaaka re bone, baaposetoloi ba gagwe ba ile ba letla gore boikgogomoso bo dire gore ba se ka ba nna seoposengwe. Gape ka motlha wa ga Jesu batho ba ne ba rata go ikgantsha ka lotso lwa bone. A Bajuda ba ne ba tshwanetse go ikgantsha ka gonne e le ditlogolwana tsa ga Aborahame? Bajuda ba le bantsi ba ne ba dira jalo. Mme gone Johane Mokolobetsi o ne a ba raya a re: “Modimo o na le maatla a go tsosetsa Aborahame bana mo majeng ano.”—Luke 3:8. 3 Fa Isaia 64:8 e tlhalosa ka tsela ya tshwantshetso kafa Jehofa a laolang batho le ditšhaba ka gone, ya re: “Mme jaanong, wena Jehofa, o Rraarona. Re letsopa, wena o Mmopi wa rona wa Letsopa; mme rotlhe re tiro ya seatla sa gago.” Mmopi wa letsopa o na le taolo ya go dirisa letsopa go bopa mofuta mongwe le mongwe wa sejana se a batlang go se bopa. Letsopa ga le na taolo ya gore le tla bopiwa jang. Go ntse jalo le mo kgannyeng ya Modimo le batho. Motho a ka se ka a ganetsana le Modimo fela jaaka letsopa le ka se ganetsane le mmopi wa lone.—Bala Jeremia 18:1-6.